MClan posarà el punt i final demà dissabte a la temporada de concerts del jardí de la Marquesa
22 octubre 2021

## MClan posarà el punt i final demà dissabte a la temporada de concerts del jardí de la Marquesa22 octubre 2021Última actualización: 22 octubre 2021

![](../gestion/img/12c4b80c43888cf426f3e0ac4de71e712177d16287b03fb48b06ba131df38b76.jpg)  
  

Demà dissabte, el jardí de la Casa de Cultura de Gandia donarà per finalitzada la seua temporada de concerts, amb la presència del duet acústic de MClan, una de les bandes de referència del rock en castellà de les últimes dècades.

Emmarcada dins del cicle Marquesa Concerts que organitza el Departament de Cultura, l’actuació de Carlos Tarque i Ricardo Ruipérez, ànima i esperit de MClan, mostrarà una versió acústica, madura i tremendament elegant del repertori d’èxits de la banda murciana. Cal assenyalar que l’actuació està prevista per a les 21,30 hores i que les entrades estan exhaurides des de fa temps.

        **Nahuel González, regidor de Cultura**, ha volgut fer un balanç d’aquest final de temporada de concerts al jardí, on ha destacat que “_tant el cicle Marquesa Concerts com el Festival Polisònic han suposat un èxit molt significatiu de públic, que es demostra amb el fet de que s’han venut les entrades en tots els concerts celebrats, la qual cosa significa que estem aconseguint tornar a xifres i resultats de l’època pre-pandèmica”._

        Segons la informació del Departament de Cultura, aquesta temporada de concerts al jardí s’ha saldat amb 26 actuacions musicals, amb una assistència aproximada d’unes 6.500 persones. No obstant això, des del propi departament s’indica que continuarà la programació de concerts-vermut que tenen lloc els dissabtes a migdia i que organitza el Kiosc de la Marquesa.